Liisa Lääveri

Liisa Lääveri (s. 1948) on suomalainen laulaja ja toimittaja, joka tunnetaan lastenmusiikin esittäjänä sekä pitkästä urastaan Yleisradiossa. 1960-luvun puolivälissä Oulun tyttölyseota käynyt Lääveri otettiin laulajaksi oululaiseen Pomfelis-nimiseen folkyhtyeeseen, jonka muut jäsenet olivat Matti Partanen ja Jouni Suistola. Yhtyeen esikuva oli amerikkalainen Peter, Paul and Mary.Pomfelis palasi 40 vuoden jälkeen, Kaleva 25.1.2006. Viitattu 29.4.2014.1960-luvun oululaiset bändit: Pomfelis 1964–66 , Oulun kaupunginkirjasto. Viitattu 29.4.2014. Lääveri oli 1970-luvulla mukana lastenmusiikkiin ja kansanlauluihin erikoistuneissa lauluyhtyeissä Ykä, Matti ja Liisa sekä Ykä, Risto ja Liisa, joiden muut jäsenet olivat Yrjö Mattila, Risto Suurla ja Matti Kontio. Ykä, Matti ja Liisa levytti albumit Jouten (1971) ja Kissapa Uu (1977); Ykä, Risto, Liisa ja lapset teki albumin Musabusa (1974). Lääveri on mukana lukuisilla muillakin 1970- ja 1980-lukujen lastenmusiikkialbumeilla ja teki useita albumeja muun muassa Paroni Paakkunaisen kanssa.Radiotyö ja musiikki vaihtui maalaamiseen, Oulu Radion toimittaja ja juontaja Liisa Lääveri jää eläkkeelle, Yle Uutiset Oulu 27.5.2009. Viitattu 29.4.2014. Liisa Lääveri toimi pitkään Yleisradion toimittajana ensin Helsingissä ja vuodesta 1983 Oulu Radiossa, josta jäi eläkkeelle 2009. Helsingin-vuosinaan Lääveri juonsi muun muassa television Iltatähti-musiikkiohjelmaa sekä radion Rock-viikkoa ja Nuorten sävellahjaa.Entisten nuorten sävellahjasuosikkeja , Yle Elävä arkisto 5.11.2008. Viitattu 29.4.2014.Jukka Lindfors: Iltatähti – tv-popin klassikko , Yle Elävä arkisto 23.5.2007. Viitattu 29.4.2014.Jukka Lindfors & Harri Tuominen: Jake Nyman aloitti 1970-luvulla uransa radion rocktietäjänä, Yle Elävä arkisto 13.11.2012. Viitattu 29.4.2014. Lääveri on toiminut 1980-luvulta alkaen oululaisten kehitysvammaisten musiikkiryhmä Estottomien ohjaajana. Vuonna 2003 hänet palkittiin näistä ansioista Nuorten Ystävät ry:n mitalilla.Oulu Radioon mitali, Yle Uutiset 15.5.2003. Viitattu 29.4.2014. ==Mukana albumeilla== Liisa Lääveri esiintyy laulajana ainakin seuraavilla albumeilla:Liisa Lääveri Discography, Discogs.com. Viitattu 29.4.2014. * Jouten (1971) * Hyvässä seurassa 5 (1971) * Musabusa (1974) * Kissapa Uu (1977) * Lapsellista (1979) * Lapsille (1979) * Täti Monika (1979) * Kolme iloista rosvoa – Kasper, Jesper ja Joonatan (1979) * Perinteiset lastenlaulut (1979) * Suosituimmat eläinlaulut (1979) * Muksujen musaboksi (1979) * Liirum laarum (1979) * Mörköooppera (1980) * Pikka, pikku pikku akka (1980) * Peikkometsä (1982) * Kardemumman orkesteri ja kuoro – Kardemumman rosvot (2×LP, 1982) * Putte-Possun huviretki (1983) * Mörri-Möykyn suvi (1983) * Nukkumatin suosikit – 20 toivottua iltalaulua (1983) * Kaksi rantaa (1984) * Lasten toivekonsertti – 100 suosittua (1984) * Hyppelihiiri myökki-pyökki- metsässä 1 ja 2, (1987) * Kupperkeikku (1989) * Robottirock (1992) * Lähdetään Korkeasaareen (1998) * Kaikkien aikojen paras lastenlevy (3×CD, 2008) * Kultaiset lastenlaulut (4×CD, 2011) ==Lähteet== ==Aiheesta muualla== *Liisa Lääveri Suomen äänitearkistossa * Luokka:Suomalaiset radiotoimittajat Luokka:Suomalaiset televisiojuontajat Luokka:Vuonna 1948 syntyneet Luokka:Elävät henkilöt Luokka:Suomalaiset laulajat